ג'סיקה לאנג

ג'סיקה פיליס לאנג (באנגלית: Jessica Phyllis Lange; נולדה ב-20 באפריל 1949) היא שחקנית אמריקאית, הידועה בתפקידיה על הבמה והמסך. היא זכתה לשבחים רבים והיא אחת מהבודדות שעוטרו בכתר המשולש. לאנג זכתה בשני פרסי אוסקר, שלושה פרסי אמי בפריים טיים, חמישה פרסי גלובוס הזהב ופרס טוני וכן מועמדויות לפרס באפט"א ופרס אוליבייה.Multiple sources:





הופעת הבכורה של לאנג בקולנוע המקצועי אירעה בגרסה המחודשת "קינג קונג" (1976), שעל אף שקיבלה ביקורות מעורבות, זיכתה אותה בפרס גלובוס הזהב לכוכבת החדשה של השנה. לאנג המשיכה וזכתה בשני פרסי אוסקר, הראשון עבור שחקנית המשנה הטובה ביותר בסרט "טוטסי" (1982) והשני לשחקנית הטובה ביותר בגילומה של עקרת בית דו-קוטבית בסרט "שמיים כחולים" (1994). תפקידיה האחרים עליהם הועמדה לאוסקר היו עבור "פרנסס" (1982), "קאנטרי" (1984), "חלומות מתוקים" (1985) ו"תיבת הנגינה" (1989). היא גם שיחקה בסרטים כמו "כל הג'אז הזה" (1979), "הדוור מצלצל פעמיים" (1981), "פשעים שבלב" (1986), "פסגת הפחד" (1991), "רוב רוי" (1995) ו"סיפורי דגים" (2003).

על תפקידיה בטלוויזיה היא קיבלה את פרס אמי הראשון שלה בפריים טיים על גילומה של אידי הגדולה בסרט של HBO, "זיכרונות מאחוזת הגנים האפורים" (2009). לאנג זכתה להכרה חדשה באמצעות השתתפותה באנתולוגיית האימה של FX, "אימה אמריקאית" (2011–2015, 2018), בזכותה קיבלה שני פרסי פריים טיים נוספים בעונתה הראשונה והשלישית. היא הייתה מועמדת לאמי על גילום הדמויות בלאנש דובואה בסרט של CBS, "חשמלית ושמה תשוקה" (1995), רעיה בסרט הטלוויזיה של HBO, "נורמל" (2003), וג'ואן קרופורד במיני-סדרה של FX, "אויבות" (2017). לאנג שיחקה גם בסרטי הטלוויזיה  (1992), ו"היכל ליליאן הגדול" (2024) וכן בסדרה של נטפליקס, "הפוליטיקאי" (2019).

בקריירה הבימתית שלה, לאנג עשתה את הופעת הבכורה שלה בברודוויי בתור בלאנש דובואה בגרסה המחודשת של המחזה "חשמלית ושמה תשוקה" (1992). לאנג זכתה בפרס טוני לשחקנית הטובה ביותר במחזה על תפקידה כמרי קאבן טיירון בגרסה המחודשת של "מסע ארוך אל תוך הלילה" מאת יוג'ין או'ניל. בהמשך, גילמה את פולה ווגל.

לאנג פרסמה חמישה ספרי צילום בסך הכול.Multiple sources

  היא הייתה אם אומנה, ונחשבת לשגרירת רצון טוב מטעם UNICEF.

ביוגרפיה
השנים הראשונות
לאנג נולדה בקלואט, מינסוטה, לדורותי ואלברט לאנג ממוצא פיני-פולני. היא למדה אומנות למשך זמן קצר באוניברסיטת מינסוטה, לפני שנסעה לפריז, שם למדה פנטומימה. שבה לניו יורק ב-1973 והחלה לקחת שיעורי משחק, בעת שעבדה כמלצרית וכדוגמנית.

קריירה
ב-1976, המפיק האגדי דינו דה-לורנטיס ליהק אותה לגרסה המחודשת ללהיט "קינג קונג", בו התחילה וכמעט סיימה את הקריירה. הביקורות העוינות והכישלון הקופתי היו הרסניות, אולם היא זכתה בפרס גלובוס הזהב על תפקידה בקטגוריית 'הופעת הבכורה הטובה ביותר'. לאחר מכן כיכבה בסרט המוזיקלי המצליח של בוב פוסי "כל הג'אז הזה", זוכה ארבעה פרסי אוסקר. המבקרים שמו לב אליה כשכיכבה, לצד ג'ק ניקולסון, ב"הדוור מצלצל פעמיים" (1981), גרסה מחודשת נוספת לסרט קלאסי. הופעתה בסרטה הבא, "פרנסס" (1982), בו גילמה את דמותה של השחקנית האמריקנית, פרנסס פארמר, הביאה לה ביקורות מצוינות, ומועמדות ראשונה לפרס אוסקר. באותה שנה הייתה מועמדת גם על תפקיד המשנה שלה בקומדיה המוערכת "טוטסי", ובכך הייתה לאחת השחקניות היחידות בתולדות הפרס שהייתה מועמדת פעמיים באותה שנה, עליו גם זכתה, כשגילמה את הבחורה בה דסטין הופמן מתאהב בעת שהוא מחופש לאישה.

היא המשיכה לתת הופעות מרשימות במהלך שנות ה-80 וה-90 בסרטים כדוגמת "קאנטרי" (1985), "חלומות מתוקים" (1985), בו גילמה את זמרת הקאנטרי, פטסי קליין, "תיבת נגינה" (1989), שביים הבמאי הצרפתי קוסטה גברס, כשעל שלושתם קיבלה מועמדות לפרס אוסקר, ו"שמיים כחולים" (1994), עליו זכתה בפרס האוסקר השני שלה, הפעם כשחקנית ראשית. היא גילמה בסרט אישה מעורערת בנפשה, הנשואה למהנדס גרעין בצבא ארצות הברית, כששלטונות הצבא עושים שימוש באישיותה במהלך ניסיון להסתיר ניסוי גרעיני.

ב-1992 הופיעה לראשונה על במות ברודוויי כשכיכבה במחזהו של טנסי ויליאמס "חשמלית ושמה תשוקה", לצד אלק בולדווין. בשנת 2000 הופיעה על במות הווסט אנד הלונדוני בהצגה "מסע ארוך אל תוך הלילה" מאת יוג'ין או'ניל. באותה שנה, זכתה בפרס קריסטל למצוינות נשים בקולנוע. ב-2005 שבה לבמות ברודוויי כשכיכבה בהעלאה מחודשת נוספת למחזהו של טנסי ויליאמס. היה זה "ביבר הזכוכית", בו שיחקה לצד כריסטיאן סלייטר. ההצגה קיבלה בעיקר ביקורות שליליות.

בשנים 2011–2014 השתתפה בסדרת הטלוויזיה "אימה אמריקאית" של היוצר ראיין מרפי. על תפקידה בעונה הראשונה של הסדרה, זכתה בפרס גילדת שחקני המסך בקטגוריית השחקנית הטובה ביותר בסדרת דרמה.

בשנת 2016 שיחקה בסרט הקומי "לחגוג את החיים" לצידן של שירלי מקליין ודמי מור.

בשנת 2017 משתתפת בסדרת האתנולוגיה "אויבות", שגם נוצרה על ידי ראיין מרפי, לצידה של סוזן סרנדון כבת דמותה של ג'ואן קרופורד.

חייה הפרטיים
לאנג הייתה נשואה לצלם פאקו גרנד בין השנים 1970–1981. מ-1982 עד 2009 חייתה עם המחזאי-שחקן סם שפרד, שאותו הכירה על סט הצילומים של "פרנסס". בתה הבכורה נולדה ב-1981, מיחסיה עם הרקדן-שחקן הרוסי, מיכאיל ברישניקוב, ושני ילדיה הנוספים (בת שנולדה ב-1985 ובן שנולד ב-1987) הם ילדיו של שפרד. היא נפרדה משפרד ב-2009, ומתגוררת כיום בניו יורק.

לאנג היא שגרירה של רצון טוב מטעם קרן החירום הבינלאומית של האומות המאוחדות לילדים (UNICEF).

 פילמוגרפיה 
 סרטים 
שנהשםתפקידהערות 1976 קינג קונג דואן 1979 כל הג'אז הזה אנג'ליקה 1980 How to Beat the High Co$t of Living לואיז טראוויס 1981 הדוור מצלצל פעמיים קורה סמית' 1982 טוטסי ג'ולי ניקולס פרנסס פרנסס פארמר 1984 Country ג'ול אייבי 1985 חלומות מתוקים פטסי קליין 1986 פשעים שבלב מרגרט מק'גראת 1988 הרחק בצפון קייט Everybody's All-American באבס רוג'רס גריי 1989 תיבת הנגינה אן טלבוט 1990 גברים אינם עוזבים בת' מקולי 1991 פסגת הפחד ליי באודן 1992 לילה ועיר הלן נאסרוס 1994 שמיים כחולים קארלי מרשל 1995 לאבד את איזייה מרגרט לוין רוב רוי מרי מקגרגור 1997 רסיסים של חיבה ג'יני קוק סמית אפוס מודרני של הסיפור "המלך ליר" של ויליאם שייקספיר 1998 הַאש מרתה ברינג הדודנית בט הדודנית בט 1999 טיטוס תאמורה תפקיד שייקספירי ראשון 2001 דור הפרוזאק גברת וורצל 2003 מחופשים ואנונימיים נינה ורוניקה סיפורי דגים סנדרה טמפלטון 2005 פרחים שבורים כרמן מרקובסקי אל תבוא להקיש דורין מעולם לא קתרין פירסון 2006 בונוויל ארבילה הולדן 2012 לא תשכח ריטה ת'ורנטון העמק הגדול ויקטוריה בארקלי  2013 בסתר (אנ') מאדאם ראקין 2014 המהמר רוברטה 2016לחגוג את החיים מאדי 2018הבובה הבודדה אדית סטיבנסון רייט2023תעלומת הבלונדינית שחורת העיניים (אנ')דורות'י קוונדישTBAMegalopolis

 טלוויזיה 
שנהשםתפקידהערות 1984 חתולה על גג פח לוהט מגי סרט טלוויזיה 1992 O Pioneers! אלכסנדרה ברגסון סרט טלוויזיה 1994 Stick Wife סרט טלוויזיה 1995 חשמלית ושמה תשוקה בלאנש דובואה סרט טלוויזיה 1998 סיפורים מהילדות שלי The Swan Princess בפרק: "The Prince and the Swan" 2003 נורמל אירמה אפלווד סרט טלוויזיה 2007 סיביל ד"ר קורנליה וילבור סרט טלוויזיה 2009 זכרונות מאחוזת הגנים האפורים (אנ') אידי הגדולה סרט טלוויזיה של HBO 2011–2015 אימה אמריקאית: בית הרצח קונסטנט לנגדון 11 פרקים אימה אמריקאית: המוסד הסגור הנזירה ג'וד מרטין 13 פרקים אימה אמריקאית: הכישוף פיונה גוד 13 פרקים אימה אמריקאית: פריק שואו אלזה מארס 13 פרקים 2016 הוראס ופיטמרשה סדרת רשת; 3 פרקים 2017 אויבות ג'ואן קרופורד תפקיד ראשי; 8 פרקים 2018 אימה אמריקאית: אפוקליפסה קונסטנט לנגדון2019הפוליטיקאידאסטי ג'קסון6 פרקים2023אויבות: קפוטה נגד הנשיםלילי מיי פולק2 פרקים2024The Great Lillian Hallליליאן האלסרט טלוויזיה של HBO

פרסים ומועמדויות
שנהפרסקטגוריהפרויקטתוצאהמקור1977פרס גלובוס הזהבהכוכבת החדשה של השנה - שחקניתקינג קונג1983פרס גלובוס הזהבהשחקנית הטובה ביותר בסרט קולנוע - דרמהפרנססשחקנית המשנה הטובה ביותר בסרט קולנוע - דרמה, קומדיה או מחזמרטוטסיפרס אוסקרהשחקנית הטובה ביותרפרנססשחקנית המשנה הטובה ביותרטוטסי1984פרס באפט"א לקולנועהשחקנית הטובה ביותר בתפקיד ראשי1985פרס גלובוס הזהבהשחקנית הטובה ביותר בסרט קולנוע - דרמהCountryפרס אוסקרהשחקנית הטובה ביותר1986פרס אוסקרהשחקנית הטובה ביותרחלומות מתוקים1990פרס גלובוס הזהבהשחקנית הטובה ביותר בסרט קולנוע - דרמהMusic Boxפרס אוסקרהשחקנית הטובה ביותר1993פרס גלובוס הזהבהשחקנית הטובה ביותר - מיני סדרה או סרט טלוויזיהO Pioneers!1995פרס גלובוס הזהבהשחקנית הטובה ביותר בסרט קולנוע - דרמהשמיים כחוליםפרס גילדת שחקני המסךההופעה הטובה ביותר של שחקנית בתפקיד ראשיפרס אוסקרהשחקנית הטובה ביותר1996פרס גלובוס הזהבהשחקנית הטובה ביותר - מיני סדרה או סרט טלוויזיהחשמלית ושמה תשוקהפרס אמי לבידור בפריים טייםהשחקנית הראשית הטובה ביותר במיני סדרה או בספיישל1998פרס גלובוס הזהבהשחקנית הטובה ביותר בסרט קולנוע - דרמהרסיסים של חיבה2001פרס אוליבייההשחקנית הטובה ביותרמסע ארוך אל תוך הלילה2003פרס אמי לבידור בפריים טייםהשחקנית הראשית הטובה ביותר במיני סדרה או סרטנורמל2004פרס גלובוס הזהבהשחקנית הטובה ביותר במיני סדרה או סרט טלוויזיה2009פרס אמי לבידור בפריים טייםהשחקנית הראשית הטובה ביותר במיני סדרה או סרטגנים אפורים2010פרס גלובוס הזהבהשחקנית הטובה ביותר במיני סדרה או סרט טלוויזיהפרס אמי לבידור בפריים טייםההופעה הטובה ביותר של שחקנית במיני סדרה או סרט טלוויזיה2012פרס גלובוס הזהבשחקנית המשנה הטובה ביותר בסדרה, מיני-סדרה או סרט טלוויזיהאימה אמריקאיתפרס גילדת שחקני המסךההופעה הטובה ביותר של שחקנית בסדרת דרמהפרס אמי לבידור בפריים טייםשחקנית המשנה הטובה ביותר במיני סדרה או סרט2013פרס גלובוס הזהבהשחקנית הטובה ביותר במיני סדרה או סרט טלוויזיהאימה אמריקאית: המוסד הסגורפרס גילדת שחקני המסךההופעה יוצאת דופן של שחקנית בסדרת דרמהפרס אמי לבידור בפריים טייםהשחקנית הראשית הטובה ביותר במיני סדרה או סרט2014פרס גלובוס הזהבהשחקנית הטובה ביותר במיני סדרה או סרט טלוויזיהאימה אמריקאית: הכישוףפרס גילדת שחקני המסךההופעה יוצאת דופן של שחקנית בסדרת דרמהפרס אמי לבידור בפריים טייםהשחקנית הראשית הטובה ביותר במיני סדרה או סרט2015פרס גלובוס הזהבהשחקנית הטובה ביותר במיני סדרה או סרט טלוויזיהאימה אמריקאית: פריק שואופרס אמי לבידור בפריים טייםהשחקנית הראשית הטובה ביותר בסדרה או סרט טלוויזיה2016פרס טוניההופעה הטובה ביותר של שחקנית ראשית במחזהמסע ארוך אל תוך הלילה2017פרס אמי לבידור בפריים טייםהשחקנית הראשית הטובה ביותר בסדרה או סרט טלוויזיהאויבות2018פרס גלובוס הזהבהשחקנית הטובה ביותר במיני סדרה או סרט טלוויזיהפרס גילדת שחקני המסךההופעה הטובה ביותר של שחקנית במיני סדרה או סרט טלוויזיה2024פרס טוניההופעה הטובה ביותר של שחקנית ראשית במחזהMother Play

קישורים חיצוניים


 אתר מעריצים
 Yahoo! Movies


 ביאורים 

הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכי אוסקר: השחקנית הטובה
קטגוריה:זוכי אוסקר: השחקן הטוב
קטגוריה:זוכי אוסקר: שחקנית המשנה הטובה
קטגוריה:זוכי אוסקר: שחקן המשנה הטוב
קטגוריה:זוכי פרס גילדת שחקני המסך - שחקנים
קטגוריה:זוכי אמי בפריים טיים: שחקנית ראשית במיני-סדרה או בסרט
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:זוכי אמי בפריים טיים: שחקנית משנה במיני-סדרה או בסרט
קטגוריה:זוכי אמי בפריים טיים: שחקן משנה במיני-סדרה או בסרט
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:זוכי פרס גלובוס הזהב: טלוויזיה: שחקנית במיני-סדרה או בסרט טלוויזיה
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:זוכי פרס גלובוס הזהב: קולנוע: כוכבת השנה
קטגוריה:זוכי פרס דונוסטיה
קטגוריה:זוכי פרס טוני: שחקניות
קטגוריה:שגרירים של רצון טוב - יוניסף
קטגוריה:זוכות פרס קריסטל
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:אמריקאיות שנולדו ב-1949
קטגוריה:אמריקאים שנולדו ב-1949